Nr. C 181/8 De Europæiske Fællesskabers Tidende 18. 7. 89 
Ændret forslag til Rådets beslutning om et flerårigt særprogram for forskning og udvikling med 
hensyn til statistiske ekspertsystemer (DOSES) (') 
KOM(89) 94 endelig udg. — SYN 149 
(Forelagt af Kommissionen i henhold til EØF-Traktaten, artikel 149, stk. 3, den 9. marts 1989) 
(89/C 181/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge Traktatens artikel DOK iværksættes rammepro­
grammet ved hjælp af særprogrammer, der udarbejdes i 
forbindelse med hver enkelt foranstaltning; 
statistiske oplysninger kan hensigtsmæssigt anvendes til 
at fastlægge, kontrollere og følge den økonomiske virk­
somhed og ekspansion, som Fællesskabet efter Trakta­
tens artikel 2 bl.a. har til opgave at fremme; 
Rådet har i afgørelse 87/516/Euratom, EØF af 28. 
september 1987 om rammeprogrammet for Fællesskabets 
aktioner inden for forskning og teknologisk udvikling 
(1987—1991) (2) godkendt, at udvikling af statistiske 
redskaber indgår som et mål under aktionen »prognoser 
og vurdering samt andre støtteforanstaltninger (herunder 
statistik)«; 
de virksomheder, som et sådant initiativ er relevant for, 
samt forskningscentre og universiteter bør støttes i deres 
indsats inden for forskning og teknologisk udvikling, og 
deres samarbejdsbestræbelser bør fremmes; det er af betydning at fremme en arbejdsindsats, der 
utvivlsomt er af værdi for udvikling af statistikker, men 
som måske ikke er rentabel på kort sigt; 
der bør foretages en koordinering mellem medlemssta­
terne, således at der i så ringe omfang som muligt opstår 
inkompatibilitet, sker overlapning eller udføres overflø­
digt arbejde; 
udveksling og formidling af viden om statistiske ekspert­
systemer mellem medlemsstaterne bør fremmes. 
inden for rammerne af den nuværende udvikling af 
informationsnet, særlig på det statistiske område, fore­
kommer udviklingen af statistiske redskaber at være et 
hensigtsmæssigt eller absolut nødvendigt supplement med 
henblik på en optimal udnyttelse af oplysningerne; 
en forbedring af de statistiske redskaber betyder, at 
produktiviteten kan forøges; 
det er vigtigt at gøre anvendelsen af statistiske oplys­
ninger mere almindelig ved at lette adgangen til disse 
oplysninger; 
ifølge ovennævnte afgørelse har Fællesskabets forskning 
særlig til formål at befæste den europæiske industris 
videnskabelige og teknologiske grundlag og at styrke 
dens internationale konkurrenceevne, og det er hensigts­
mæssigt, at der iværksættes fællesskabsforanstaltninger i 
de tilfælde, hvor forskningen bl.a. bidrager til at styrke 
den økonomiske og sociale samhørighed i Fællesskabet 
og til at fremme dets harmoniske udvikling som helhed, 
samtidig med at den er i overensstemmelse med bestræ­
belserne på videnskabelig og teknisk kvalitet; det er 
hensigtigen, at DOSES-programmet skal bidrage til 
opnåelsen af disse mål; 
Udvalget for Videnskabelig og Teknisk Forskning 
(') EFT nr. C 203 af 4. 8. 1988, s. 5. (CREST) er blevet hørt om nedennævnte foranstalt-
(2) EFT nr. L 302 af 24. 10. 1987, s. 1. ninger — 
Nr. C 181/9 De Europæiske Fællesskabers Tidende 18. 7. 89 
VEDTAGET FØLGENDE BESLUTNING: Artikel 5 
Artikel 1 
Der vedtages et specifikt forsknings- og udviklingspro­
gram med hensyn til statistiske ekspertsystemer for Det 
Europæiske Økonomiske Fællesskab som fastsat i bilaget 
for et tidsrum på fire år fra den 1. januar 1989. 
Artikel 2 
De budgetbevillinger, der er nødvendige til programmets 
gennemførelse, anslås til 4 mio ECU, herunder persona­
leudgifter i forbindelse med ansættelse af en person. Den 
anslåede fordeling af bevillingerne findes i bilag II. 
Artikel 3 
De nærmere enkeltheder vedrørende gennemførelsen af 
programmet og vedrørende personalets arbejdsopgaver 
er angivet i bilag I. 
Artikel 4 
Ved gennemførelsen af programmet bistås Kommis­
sionen af et udvalg af rådgivende karakter, der består af 
repræsentanter for medlemsstaterne, og som har 
Kommissionens repræsentant som formand. Kommissio­
nens repræsentant forelægger udvalget et udkast til de 
foranstaltninger, der skal træffes. Udvalget afgiver en 
udtalelse om dette udkast inden for en frist, som 
formanden, i givet fald ved afstemning, kan fastsætte 
under hensyntagen til, hvor hastende det pågældende 
spørgsmål er. Udtalelsen optages i mødeprotokollen; 
derudover har hver medlemsstat ret til at anmode om, at 
dens standpunkt indføres i mødeprotokollen. Kommis­
sionen tager størst muligt hensyn til udvalgets udtalelse. 
Den underretter udvalget om, hvorledes den har taget 
hensyn til dets udtalelse. I henhold til EØF-Traktatens artikel 130 N kan 
Kommissionen forhandle aftaler med europæiske tredje­
lande og internationale organisationer bl. a. med OECD 
og dens medlemsstater, med henblik på at lade disse 
lande eller organisationer deltage fuldt ud eller delvis i 
dette program. 
I tilfælde af at der er indgået rammeaftaler om videnska­
beligt og teknisk samarbejde mellem De Europæiske 
Fællesskaber og ikke-medlemslande, kan organisationer 
og virksomheder i disse lande deltage i et projekt inden 
for rammerne af programmet. 
Ingen tredjelandskontrahent, der deltager i et projekt 
inden for rammerne af programmet, kan få del i Fælles­
skabets økonomiske støtte til programmet. En sådan 
kontrahent skal også bidrage til dækning af de generelle 
administrationsudgifter. 
Artikel 6 
I det andet år af programmets løbetid gennemgår 
Kommissionen programmet og tilstiller Rådet og 
Europa-Parlamentet en rapport om resultaterne af denne 
gennemgang. Rapporten skal om nødvendigt indeholde 
forslag til ændring eller udvidelse af programmet. 
Når programmet udløber, foretager Kommissionen en 
evaluering af de opnåede resultater. Kommissionen 
aflægger rapport herom over for Rådet og Europa-
Parlamentet. 
Ovennævnte rapporter udarbejdes under hensyntagen til 
de målsætninger, der er fastlagt i bilag I til denne beslut­
ning og i overensstemmelse med bestemmelserne i artikel 
2, stk. 2, i det rammeprogram, der er omhandlet i afgø­
relse 87/516/Euratom, EØF. 
Artikel 7 
Denne beslutning er rettet til medlemsstaterne. 
Nr. C 181/10 De Europæiske Fællesskabers Tidende 18 
BILAG I 
TEKNISK BILAG 
OVERSIGT OVER ARBEJDSPROGRAMMET 
Aktionerne vedrører anvendelsen af avanceret informationsbehandlingsteknik inden for statistikken og 
navnlig anvendelse af ekspertsystemteknologi på hele den statistiske databehandlingskæde. 
Aktionerne sigter mod at udvikle videnbaserede ekspertsystemer, som kan danne grundlaget for de 
systemer, som skal anvendes på de forskellige områder af statistikken. 
Programmet består af to dele. Del I omfatter tilrettelæggelse af samordnede aktioner; del II omfatter de 
forsknings- og udviklingsprojekter, der anses for at være de vigtigste inden for den officielle statistik. Det 
er opdelt i fire emneområder. 
Del I: Samordnede aktioner 
De samordnede aktioner består i på fællesskabsplan at samordne den virksomhed, der er af almen interesse 
for medlemsstaterne og som opfylder kriterierne i »samordnede aktioner«. Kommissionen vil stille en basis­
struktur til rådighed med henblik på at udvælge aktioner på grundlag af forslag fra de berørte parter, og 
den vil gennem denne yde finansiel støtte til tilrettelæggelsen af disse aktioner. 
Følgende kan gøres til genstand for samordnede aktioner. 
— emner, som i sig selv har en international karakter 
— problemer, som er fælles for de forskellige medlemsstater (og eventuelt også for Kommissionens tjene­
stegrene), og som med fordel vil kunne gøres til genstand for en fælles aktion 
— problemer, som må løses for at opnå en vis harmonisering 
— problemer i forbindelse med behandling af fortrolige data. 
Det væsentligste træk ved disse aktioner er således at gøre det muligt at foretage en samordnet indsats på 
områder, som er af fælles interesse for et minimum af deltagere, og at udveksle de opnåede resultater. 
Aktionerne skal koncentreres omkring projekter, hvor der kan fremlægges resultater inden for en relativ 
kort frist (to til tre år). 
Deltagerne finansierer den del af aktionerne, som påhviler dem, men vil få meddelt alle resultater. 
Del II: Aktioner med udgiftsdeling 
Forskningsarbejdet vil blive udført på grundlag af kontrakter, hvorefter parterne deler udgifterne; kontrak­
terne skal indgås med forskningsinstitutter, virksomheder og andre organisationer i Fællesskabet, således at 
den almindelige regel er, at Fællesskabet bærer højst 50 % af omkostningerne, og medkontrahenterne i 
almindelighed bærer de resterende omkostninger. Som alternativ løsning vil Fællesskabet, når det drejer sig 
om universiteter og forskningsinstitutter, kunne påtage sig indtil 100 % af de supplerende udgifter i forbin­
delse med aktionens gennemførelse. Arbejdet udføres inden for følgende områder. 
Emneområde 1: Vertikal undersøgelse, udarbejdelse af en komplet, automatisk informationsbehandlings-
kæde, fra indsamlingsfasen til udbredelsesfasen, på et særligt område (som prototype for 
andre områder og som referenceramme for de andre emneområder). 
Nr. C 181/11 De Europæiske Fællesskabers Tidende 18. 7. 89 
Emneområde 2: Dokumentation af data og statistiske metoder. 
Emneområde 3: Adgang til statistisk information. 
Emneområde 4: Prognoser. 
Nærmere bestemmelser vedrørende gennemførelsen 
Kontrakter henhørende under del I tildeles ved begrænset udbud. Kontrakter henhørende under del II 
tildeles ved offentligt udbud. Der skal deltage mindst to af hinanden uafhængige parter, som ikke har 
hjemsted i samme medlemsstat. Det offentlige udbud offentliggøres i De Europæiske Fællesskabers Tidende, 
mens der offentliggøres resumeer i de videnskabelige tidsskrifter på området. 
Der ansættes hjælpeansatte og eksperter til at bistå Kommissionen ved gennemførelsen af arbejdet. De får 
ansvaret for sekretariatsfunktionerne og den tekniske overvågning af programmet. De rådgiver Kommis­
sionen om de tekniske aspekter af udvælgelsen og vurderingen af projekterne. 
BILAG II 
Anslået fordeling af bevillingerne 
(1989-1992) 
Del I: Samordnede aktioner v 
Del II: Aktioner med udgiftsdeling 
Personale- og administrationsudgifter Mio ECU 
0,5 
3,0 
0,5 
I alt 4,0